ดูแลตัวเอง หาหมอ
ไม่ว่าคุณจะวิงเวียนเพราะอะไร ให้หยุดทุกอย่างที่ทำ แล้วพักสัก 1 - 2 นาที เพื่อให้เลือดลมไหลเวียนดี และสมองได้ปรับจูน  ถ้ายังทำกิจกรรมต่อหรือขยับเขยื้อนเคลื่อนไหวรวดเร็ว ระวังจะวิงเวียน บ้านหมุนกว่าเดิม ทีนี้ก็เสียการทรงตัว ถ้าล้มก็เป็นอันตรายได้  ถ้านอนเหยียดยาวไม่ได้ ให้ลองก้มหัวเข้าหาตัก หรือระหว่างเข่า จะกระตุ้นให้เลือดกลับมาไหลเวียนตามปกติ หายวิงเวียนได้ ถ้าร่างกายได้รับออกซิเจนเพียงพอ จะแก้วิงเวียนได้ ให้หายใจเข้า-ออกลึกๆ สม่ำเสมอ เพื่อคืนออกซิเจนเข้าร่างกาย และทำให้คุณสงบใจได้  หายใจแล้วนับเลขไปด้วย จะได้มีสมาธิจดจ่อ จนระดับออกซิเจนและชีพจรค่อยๆ กลับมาเป็นปกติ เช่น หายใจเข้านับ 1 - 4 หายใจออกนับ 1 - 4 แบบนี้ไปเรื่อยๆ เลือกระยะเวลาที่หายใจสะดวก  การหายใจลึกๆ ช้าๆ จะช่วยให้หัวใจที่ตอนแรกเต้นเร็วจนเกิดอาการวิงเวียน ค่อยๆ เต้นช้าลงจนเข้าสู่สภาวะปกติ พอระดับน้ำตาลในเลือดและธาตุเหล็กต่ำ ก็ทำให้คุณเกิดอาการวิงเวียนได้ เพราะงั้นต้องกินอาหารครบหมู่ ครบมื้อ  ให้กินอาหารตามธรรมชาติ เช่น โปรตีนไขมันต่ำ ผัก และผลไม้ รวมถึงถั่วเมล็ดแห้ง ระดับน้ำตาลจะได้คงที่ตลอดวัน ไม่เสี่ยงเกิดอาการวิงเวียน ถ้าคุณมักเกิดอาการวิงเวียนเพราะน้ำตาลในเลือดต่ำ ให้พกของว่างติดตัวตลอด เช่น แท่งธัญพืช (กราโนล่าบาร์) หรือแอปเปิ้ล จะช่วยป้องกันอาการได้ ถ้าธาตุเหล็กต่ำ ให้เพิ่มอาหารอุดมธาตุเหล็กในแต่ละวัน เพื่อรักษาระดับธาตุเหล็กให้สมดุล ลดอาการวิงเวียน อาหารที่อุดมธาตุเหล็กก็เช่น เนื้อแดงและเครื่องใน อย่างเนื้อวัว ตับ ไปจนถึงผักอย่างปวยเล้ง และถั่วเมล็ดแห้ง  บางคนก็วิงเวียนเพราะกินอาหารที่มีโซเดียมไม่เพียงพอ แบบนี้ให้ละลายเกลือ 1 ช้อนชาในน้ำ 1 แก้วแล้วดื่ม จะช่วยกระตุ้นการไหลเวียนเลือด แก้วิงเวียนได้ ในแต่ละวันต้องดื่มน้ำให้เพียงพอ จะป้องกันอาการวิงเวียนได้ โดยเฉพาะในวันที่อากาศร้อนจัด ต้องหมั่นดื่มน้ำป้องกันฮีทสโตรก  ให้ดื่มน้ำอย่างน้อยวันละ 10 แก้ว จะได้ไม่ขาดน้ำ หรือก็คือดื่มน้ำเย็น 2,000 มล. (2 ควอร์ต) หรือ 2 ลิตรทุก 2 - 4 ชั่วโมง เพื่อป้องกันภาวะขาดน้ำและร่างกายร้อนจัดเกินไป  น้ำเปล่านี่แหละดีที่สุด แต่จะเป็นเครื่องดื่มอื่นก็ได้ เช่น ชา น้ำผลไม้ เครื่องดื่มเกลือแร่ หรือน้ำอัดลมแบบไม่มีคาเฟอีน  Hyperthermia หรือภาวะตัวร้อนเกิน รวมถึงภาวะขาดน้ำ ทำให้คุณเกิดอาการวิงเวียนได้ ต้องพยายามพักในที่ร่ม ดื่มน้ำเปล่าหรือเครื่องดื่มเกลือแร่ (พวก Gatorade, Powerade และอื่นๆ) จะช่วยให้หายวิงเวียนได้  อย่าใส่เสื้อผ้าหนาๆ พยายามใส่ให้น้อยชิ้นเท่าที่ทำได้ ร่างกายจะได้เย็นลง ไม่เสียน้ำหรือเหงื่อเพิ่มเติม สารกระตุ้นบางอย่าง เช่น คาเฟอีน แอลกอฮอล์ บุหรี่ และยาเสพติดต่างๆ จะส่งผลต่อการไหลเวียนของเลือด ทำให้ชีพจรเต้นเร็วขึ้น พยายามหลีกเลี่ยงสารต่างๆ ที่ว่า จะช่วยป้องกันหรือบรรเทาอาการวิงเวียนได้ ถ้ารู้ตัวว่าวิงเวียนหนัก วิงเวียนประจำ โดยเฉพาะหาสาเหตุไม่ได้ ก็ห้ามขับรถหรือใช้เครื่องจักรหนัก รวมถึงพักผ่อนเพื่อบรรเทาอาการ ให้เพื่อน ครอบครัว หรือเพื่อนร่วมงานช่วยขับรถหรือทำกิจกรรมอื่นๆ ให้แทนระหว่างคุณเกิดอาการ จะได้ไม่เสี่ยงทำตัวเองและคนอื่นบาดเจ็บ ทำบ้านให้สว่างๆ เข้าไว้ อย่ามีวัตถุที่อาจก่ออันตราย เช่น ของมีคม หรือของที่กีดขวางจนคุณล้ม สะดุด หรือตกบันได มีบางปัจจัยที่ทำให้คุณเกิดอาการวิงเวียนได้ ถ้ารู้ต้นสายปลายเหตุ จะทำให้คุณและคุณหมอวินิจฉัยอาการวิงเวียนและแก้ไขได้ตรงจุด  ถ้าคุณอายุมากกว่า 65 ปีขึ้นไป ก็มักมีโรคหรือใช้ยาบางตัวที่ทำให้เกิดอาการวิงเวียนได้  ยาที่ทำให้เกิดอาการวิงเวียนได้ก็เช่น ยาลดความดันโลหิตหรือยาแก้ปวด, ยากันชัก, ยากล่อมประสาท และยาคลายเครียด  ถ้าเคยเกิดอาการวิงเวียนมาก่อน ก็มักจะมีแนวโน้มเกิดอาการซ้ำในอนาคต ปกติแค่ดูแลตัวเองก็แก้อาการวิงเวียนได้ แต่ถ้าวิงเวียนจนบ้านหมุน เป็นหนัก เป็นถี่ แบบไม่รู้สาเหตุ ก็ควรไปหาหมอ คุณหมอจะได้ตรวจวินิจฉัยตัดไปทีละโรค จนเจอสาเหตุที่แท้จริงและแก้อาการวิงเวียนของคุณได้  ถ้าอยู่ๆ ก็วิงเวียนรุนแรงโดยไม่รู้สาเหตุ และมีอาการบางอย่างร่วมด้วย เช่น บาดเจ็บที่หัว ปวดหัวรุนแรง คอแข็ง ตาพร่ามัว สูญเสียการได้ยินกะทันหัน มีปัญหาทางการพูด แขนหรือขาอ่อนแรง และเจ็บแน่นหน้าอก หรือหัวใจเต้นช้าลง ให้รีบโทรแจ้งตำรวจ เรียกรถพยาบาล หรือขอความช่วยเหลือให้ไปยังแผนกฉุกเฉินของโรงพยาบาลได้เร็วที่สุด เผื่ออาการร้ายแรงถึงชีวิต  คุณหมอจะสอบถามเกี่ยวกับอาการวิงเวียนของคุณ รวมถึงโรคประจำตัวและยาที่ใช้ พยายามบันทึกไว้ทุกครั้งที่วิงเวียน จะเป็นข้อมูลประกอบการวินิจฉัยให้คุณหมอได้ดี คุณหมออาจจะตรวจร่างกายด้วยวิธีต่างๆ รวมถึง MRI เพื่อหาสาเหตุของอาการวิงเวียน  ถ้าคุณหมอหาสาเหตุไม่เจอ และคุณยังคงมีอาการวิงเวียน คุณหมอจะแนะนำยาบางตัวให้ รวมถึงวิธีการดูแลตัวเองเพื่อบรรเทาอาการ อันนี้แล้วแต่ผลการตรวจวินิจฉัยและการตรวจร่างกาย คุณหมออาจจะสั่งยาแก้วิงเวียนให้คุณ หรือแนะนำแนวทางการปฏิบัติตัวเพื่อดูแลบรรเทาอาการ  ถ้าเกิดอาการวิงเวียนเพราะโรคของหูชั้นใน คุณหมออาจแนะนำให้บริหารฝึกการทรงตัว ที่เรียกว่า vestibular rehabilitation หรือการฟื้นฟูระบบการทรงตัว รวมถึงจ่ายยา meclizine (Antivert), diazepam (Valium) หรือ dimenhydrinate (Dramamine) เพื่อแก้อาการคลื่นไส้และวิงเวียนในทันที  ถ้าคุณเป็นโรคน้ำในหูชั้นในผิดปกติ หรือโรคน้ำในหูไม่เท่ากัน (Meniere's disease) ก็ทำให้บ้านหมุนได้เหมือนกัน แบบนี้คุณหมอจะจ่ายยาขับปัสสาวะและแนะนำให้เปลี่ยนแปลงอาหาร เช่น อาหารที่โซเดียมต่ำ จะได้ลดการกักน้ำในร่างกาย  ถ้าคุณวิงเวียนเพราะโรคเวียนหัวไมเกรน (vestibular migraine) คุณหมอจะหาว่าอะไรเป็นตัวกระตุ้นให้เกิดอาการ เช่น อาหาร ความเครียด การนอนหลับ หรือการออกกำลังกาย รวมถึงจ่ายยาป้องกันอาการกำเริบและแก้คลื่นไส้  ถ้าคุณเป็นโรควิตกกังวล (anxiety disorders) คุณหมออาจจ่ายยาและให้เข้ารับจิตบำบัด เพื่อลดความวิตกกังวลและอาการวิงเวียน  ถ้าเป็นโรคโลหิตจาง (anemia) หรือธาตุเหล็กต่ำ คุณหมอจะแนะนำให้เปลี่ยนแปลงอาหารการกิน  ถ้ามีภาวะน้ำตาลในเลือดต่ำ (hypoglycemia) คุณหมอจะแนะนำให้ดูแลตัวเองโดยปรับเปลี่ยนอาหาร ให้มีประโยชน์ ครบหมู่ และครบมื้อ รวมถึงพกของว่างติดตัว  โรคหัวใจต่างๆ เช่น หัวใจเต้นผิดจังหวะ (arrhythmia) ก็ทำให้ปริมาตรเลือดในร่างกายลดลง จนเกิด orthostatic hypotension หรือความดันโลหิตต่ำหรือตกเมื่อลุกขึ้นยืนได้ จากตอนแรกที่นั่งหรือนอนอยู่ แบบนี้คุณหมอจะแนะนำให้ดูแลตัวเองโดยนั่งลง รอให้เลือดไหลเวียนจนกลับสู่สภาวะปกติ  ยาบางตัว เช่น ยากันชัก ยากล่อมประสาท และยาคลายเครียด ก็ทำให้เกิดอาการวิงเวียนได้ คุณหมออาจพิจารณาเปลี่ยนยาเพื่อแก้อาการ
หยุดกิจกรรมที่ทำอยู่. หายใจเข้า-ออกลึกๆ สม่ำเสมอ. กินอาหารที่มีประโยชน์ครบทุกมื้อ. ระวังขาดน้ำและร่างกายร้อนจัด. ระวังสารบางอย่างที่กระตุ้นอาการวิงเวียน. หาคนช่วยดูแลช่วงวิงเวียนหนักๆ. รู้จักปัจจัยเสี่ยง. หาหมอ. ใช้ยาแก้วิงเวียน.
https://www.wikihow.com/Get-Rid-of-Lightheadedness https://www.wikihow.com/Get-Rid-of-Lightheadedness
Treating Lightheadedness with Self-Care Getting Medical Treatment for Lightheadedness